<classify> WANANCHI wilayani Tarime mkoa wa Mara na madiwani wao wameliomba Shirika la Umeme Tanzania Tanesco kuwaunganishia haraka, umeme watu waliokwishakamilisha taratibu ili wazalishe.Meneja wa Tanesco wilaya ya Tarime, Samwel Mkumbo alisema, Tanesco inakabiliwa na upungufu wa nguzo hivyo kuwataka wananchi wawe na subira, zikipatikana watahudumiwa haraka bila upendeleo.Baadhi ya madiwani wa Halmashauri ya Wilaya Tarime Vijijini na Halmashauri ya Mji wa Tarime, walisema kitendo cha kuchelewa kuunganishiwa huduma za umeme licha ya wananchi wengi kukamilisha taratibu sambamba na kutandaza nyaya katika nyumba zao, kinakwamisha juhudi zao za kujikwamua kiuchumi na kuachana na matumizi ya nishati zisizo rafiki wa mazingira kwa ajili ya mwanga na upishi.Diwani wa Kata ya Gwitiryo, Adam Nyawambura; Diwani wa Kata ya Bumera, Marwa Ndege; Diwani wa kata ya Pemba, Seronga Wangwe, Diwani wa Kata ya Mbogi, Kebaki Matiko na Diwani Mstaafu wa John Kisiri waliungana na wananchi, Bhoke Chacha, Edga Mosama, Chagoche Mwita, Yakob Chongore, Mwikwabe Masero, Mariam John na Gimonge Nyagwisi kutoa kilio hicho wakidai kila wakifuatilia Tanesco, wanaambiwa hakuna nguzo, lakini wanaona nguzo zinaruka vijiji na kwenda kwa wengine.Katika Kijiji cha Gwitiryo zililetwa nguzo zaidi ya 100 na kumwagwa pembezoni mwa barabara kwa ajili ya kuwaunganishia wananchi, lakini zilikuwa zikichukuliwa kidogo kidogo na wafanyakazi wa Tanesco na kuwawekea watu wanaojuana nao mbali na hapa kijijini , alisema Diwani Nyawambura.Diwani Mstaafu, John Kisiri alisema Kata ya Ganyange Ntagacha, wananchi wengi walishalipia gharama za kuunganishiwa umeme kwa Sh 27,000, lakini ni takriban mwaka sasa wakiwa hawajapata huduma.  <topic>: KITAIFA 